Mistä on kyse? Poliisi puuttuu harvoin ajovalojen suuntaukseen.

Autoihin asennetaan entistä tehokkaampia lisävaloja, uutuutena ovat led-valot.

Katsastusasemat antavat neuvoja lisävalojen hankintaan ja asentamiseen.

Yksinkertaisin tapa varmistaa ajovalojen suuntaus on ajaa auto seinää vasten, jolloin nähdään ovatko valot samalla tasolla ja muodostavatko ne oikeanlaisen kuvion.

Poliisi joutuu vain harvoin puuttumaan liikennevalvonnan yhteydessä ajovalojen suuntaukseen.

Ajovalojen väärä suuntaus ei normaalisti ole sakotettava rike, mutta huomautuksen poliisi antaa, kun väärin suunnatut ajovalot ovat huomattavissa silmämääräisesti.

– Yleensä poliisi kiinnittää huomion ajoneuvoon, kun joku lamppu on palanut tai perävalot eivät toimi kunnolla. Aika vähän tulee ilmi väärin suunnattuja ajovaloja, siitä pitää huolen määräaikana suoritettavat katsastukset, jossa ne tarkastetaan, kertoo Kajaanin poliisiasemalta ylikomisario Arto Lumikari.

Yksinkertaisin tapa varmistaa ajovalojen suuntaus on ajaa auto seinää vasten. Tällöin saadaan selville se, onko ajovalojen kuvio oikea. Samalla nähdään ovatko vasen sekä oikea ajovalo samalla korkeudella. Oikean suuntauksen saa selville huollon tai katsastuksen yhteydessä.

Tehokkaimpia ovat kaasupurkausvalot ja uutuutena led-valot. Raimo Kemppainen

– Katsastuksessa emme säätele valoja, vaan toteamme asian. Laki kieltää ja velvoittaa ettemme saa säätää tai korjata ajoneuvoja katsastuksen yhteydessä, kertoo katsastusaseman päällikkö Raimo Kemppainen Kajaanin K1-katsastuksesta.

Vaaratilanteet mahdollisia

Kun ajovalot ovat suunnattu liian ylös, vaikeuttaa häikäisy vastaantulevan havainnointikykyä.

– Lisäksi samalla kaistalla kulkevat muut tienkäyttäjät voivat jäädä huomiotta, kuten jalankulkijat ja pyöräilijät, sanoo Raimo Kemppainen.

Autoihin on mahdollista asentaa entistä tehokkaampia lisävaloja, joita on markkinoilla melko paljon.

Laki kieltää ja velvoittaa ettemme saa säätää tai korjata ajoneuvoja. Raimo Kemppainen

– Tehokkaimpia ovat kaasupurkausvalot ja uutuutena led-valot. Niissä on myös automaattisäädöt, joten ne eivät häikäise kun säädöt pelaavat oikein. Lisävaloja saa olla kuorma-autossa enintään kuusi, joista yhtä aikaa voi palaa neljä valoa. Henkilöautossa valoja saa olla neljä, täsmentää Kemppainen.

Ratkaisevin tekijä niin sanottujen lisäpitkien asentamisessa on referenssiluku, joka näkyy umpion lasissa. Valojen yhteenlaskettu referenssiluku ei saa ylittää sataa.

Jos umpiossa ei ole lukua, katsastaja laskee referenssiksi 20. Tien päällä autot tulevat vastaan aikaisempaa kirkkaammilla valoilla, sillä kuusi vuotta sitten referenssilukua nostettiin 75:stä sataan.

– Kaasupurkausvalot ja led-valot ovat kirkkaammat valoteholtaan kuin perinteiset halogeenivalot ja tämän huomaa liikenteessä, kertoo Kemppainen.

Uusien autojen lisävalon tarve hiipunut

Itse asennettuja lisävalo viritelmiä katsastuksessa tavataan jonkin verran.

– Ohjeistamista joudutaan tekemään viikoittain, sillä uusimmissa autoissa lisäkaukovalojen käyttö on vähentynyt, tosin paljon käydään kysymässä

Samalla kaistalla kulkevat muut tienkäyttäjät voivat jäädä huomiotta. Raimo Kemppainen

neuvoja miten ja minkälaisia valoja uusiin autoihin voi asentaa, sanoo katsastusaseman päällikkö Raimo Kemppainen Kajaanin K1-katsastuksesta.

Lisäpitkien ajovalojen lisäksi monessa autossa on myös sumuvalot, joita saa käyttää jo nimensä mukaisesti sumuisella säällä sekä vesi- ja lumisateessa.

Poliisi valvoo sumuvalojen käyttöä normaalin ajotapavalvonnan yhteydessä. Epätietoisuutta on välillä sumuvalojen käytöstä taajama-alueella.

– Kansalaisilta tulee välillä pyyntöjä sumuvalojen käytön seuraamisesta, mutta kun sääolot ovat sellaiset, että sumuvaloja saa käyttää, niin niiden käyttö on sallittua myös taajama-alueella, kertoo ylikomisario Arto Lumikari.